Blaze7451/Wiki-th-20250601 huggingface dataset:
ปลาแซลมอนทองคำ

ปลาแซลมอนทองคำ หรือที่เรียกอีกชื่อนึงว่า ปลาโดราโด (Dorado, โดราโด ในภาษาสเปน หมายถึง "ทองคำ") ปลาน้ำจืดชนิดหนึ่งมีชื่อวิทยาศาสตร์ว่า Salminus brasiliensis ในวงศ์ปลาคาราซิน (Characidae) ในอันดับปลาคาราซิน (Characiformes) 
ลักษณะภายนอก มีส่วนหัวขนาดใหญ่ ปากกว้างมีลักษณะเฉียงลง ภายในปากเต็มไปด้วยฟันซี่เล็ก ๆ ที่แหลมคม ขากรรไกรแข็งแรง ครีบหลังอยู่ถัดออกไปกว่าความยาวของครึ่งลำตัว มีครีบไขมันก่อนถึงครีบหาง ขนาดโตเต็มที่ยาวได้ประมาณ 3 ฟุต หนักถึง 68 ปอนด์ เมื่อโตเต็มที่แล้วจะมีสีของลำตัวเป็นสีเหลืองทองอร่าม เมื่อยังเล็กลำตัวจะเป็นสีเงินอมเทา ครีบหางเป็นสีส้มปนแดงและมีแถบสีดำพาดตั้งแต่โคนหางไปจรดสุดปลายครีบ ครีบอกเป็นสีเหลืองปนส้ม เมื่อโตขึ้นจะสีลำตัวจะค่อย ๆ กลายเป็นสีส้ม และเริ่มเข้มขึ้นเรื่อย ๆ ตามวัย จนกระทั่งกลายเป็นสีทองไปในที่สุด  มีอายุยืนได้สูงสุด 9 ปี
กระจายพันธุ์อยู่ในทวีปอเมริกาใต้ในแม่น้ำอเมซอนและสาขา บริเวณรอยต่อระหว่างบราซิล, อาร์เจนตินา, เปรู, ปารากวัย และโบลิเวีย
เป็นปลาที่กินเนื้อเป็นอาหาร ล่าเหยื่อด้วยความเร็วสูงโดยใช้ขากรรไกรที่แข็งแรงและฟันอันคมกริบงับเหยื่อ ซึ่งได้แก่ ปลาและสัตว์น้ำขนาดเล็กชนิดต่าง ๆ รวมทั้งสัตว์ครึ่งบกครึ่งน้ำและสัตว์เลือดอุ่นขนาดเล็ก เช่น นก หรือ หนู ด้วย โดยมีพฤติกรรมอาศัยอยู่เป็นฝูงขนาดเล็ก บางครั้งจะล่าเหยื่อโดยการเข้าไปปะปนในฝูงปลาที่กำลังกินเมล็ดพืชที่ตกลงน้ำเพิ่อหาจังหวะโฉบงับกิน จนได้รับฉายาจากชาวพื้นเมืองว่า "Tigre del rio" (เสือแม่น้ำ)
และถึงแม้นว่าจะได้ชื่อเป็นปลาแซลมอน ด้วยเหตุที่มีรูปร่างคล้ายกัน จึงถูกเรียกว่า "ปลาแซลมอนทองคำ" แต่แท้ที่จริงแล้ว ปลาชนิดนี้มิได้จัดว่าเป็นปลาจำพวกแซลมอน  แต่ประการใด
ปลาแซลมอนทองคำนั้นนิยมตกเป็นปลาเกม ในกีฬาตกปลาด้วยความที่เป็นปลาขนาดใหญ่ และต่อสู้กับเบ็ดได้อย่างสนุกรวมถึงมีสีสันที่สวยงามอีกด้วย  และนอกจากนี้ยังนิยมเลี้ยงเป็นปลาสวยงามสำหรับผู้ที่นิยมเลี้ยงปลาขนาดใหญ่ ซึ่งพฤติกรรมของปลาแซลมอนทองคำในที่เลี้ยงนั้นดุร้ายมาก จนไม่สามารถเลี้ยงรวมกับปลาชนิดอื่นได้เลย นอกจากพวกเดียวกันเอง

**อ้างอิง**

**แหล่งข้อมูลอื่น**
  รูปและข้อมูลปลาแซลมอนทองคำ-  คลิปวิดีโอการตกปลาแซลมอนทองคำ จากyoutube
หมวดหมู่:วงศ์ปลาคาราซิน
หมวดหมู่:ปลาทวีปอเมริกาใต้
หมวดหมู่:ปลาน้ำจืด
หมวดหมู่:ปลาตู้
รัม

รัมชนิดต่าง ๆ บนชั้นวางจำหน่าย
รัม (rum) เป็นสุราที่ผลิตมาจากอ้อยหรือกากน้ำตาลด้วยการหมักหรือการกลั่น พื้นที่หลักในการผลิตอยู่ที่หมู่เกาะฝั่งทะเลแคริบเบียนซึ่งปลูกอ้อยกันมาก และบางประเทศในอเมริกากลางและอเมริกาใต้
รัมแยกตามความนิยมเป็น 3 ชนิดด้วยกันคือ
# รัมสีขาว (white rum) เป็นรัมที่มีสีใส บางชนิดไม่ต้องเก็บบ่ม บางชนิดต้องเก็บบ่มในถังไม้เพื่อให้กลิ่นรสดีขึ้น บางครั้งเรียกว่า silver rum เหมาะสำหรับนำไปผสมค็อกเทลที่ไม่ต้องการให้สีเปลี่ยน
# รัมสีทอง (gold rum) เป็นรัมที่มีสีเหลืองใส ได้จากการเก็บบ่มไว้ในถังไม้เพื่อให้เกิดสี หรือผสมสี กลิ่น รสชาติ ด้วยคาราเมล ที่ได้จากการเคี่ยวน้ำตาล เป็นสีเหลืองทอง เพื่อให้ได้เหล้ารัมที่มีกลิ่น สี รสชาติมากขึ้นกว่าเดิม
# รัมสีดำ (dark rum) เป็นรัมที่มีสีเกือบดำ ได้จากการเก็บบ่มไว้ในถังไม้เพื่อให้เกิดสี และผสมกับคาราเมลที่ได้จากการเคี่ยวน้ำตาลจนเป็นสีดำเกือบไหม้ จะได้กลิ่นและรสชาติมากขึ้น
เหล้ารัมนิยมนำไปผสมเป็นค็อกเทล ที่รู้จักกันมากคือกูบาลิเบร นอกจากนี้ยังนำไปผสมกับเครื่องดื่มชนิดอื่น ๆ เช่น น้ำผลไม้ต่าง ๆ โดยเฉพาะที่เรียกว่าพันช์ จะเป็นเครื่องดื่มที่เข้ากันได้ดีมากกับรัม
เหล้ารัมที่จำหน่ายจะมีดีกรีราว 40 ดีกรี แต่มีหลายชนิดผลิตให้มีดีกรีสูงมากถึง 75.5-80 ดีกรี หรือที่เขียนว่า 151 Proof เพื่อให้เครื่องดื่มผสมมีความแรงเพิ่มขึ้น
หมวดหมู่:เครื่องดื่มแอลกอฮอล์
หมวดหมู่:น้ำตาล
โกลดา เมอีร์

โกลดา เมอีร์ (גּוֹלְדָּה מֵאִיר‎, 3 พฤษภาคม 2441 - 8 ธันวาคม 2521) เป็นนายกรัฐมนตรีคนที่สี่ของอิสราเอล
โกลดา เมอีร์ เดิมชื่อว่า โกลดา มาโบวิตช์ (Голда Мабович) เกิดที่ชุมชนชาวยิวในเมืองเคียฟ จักรวรรดิรัสเซีย (ปัจจุบันคือ ประเทศยูเครน)  เมื่อเธออายุได้ 6 ขวบ บิดาได้ย้ายไปอยู่นิวยอร์กตามลำพังเพื่อหางานทำ  และพาครอบครัวทั้งหมดย้ายมาอยู่สหรัฐอเมริกา ในปี พ.ศ. 2449 โดยอาศัยอยู่ที่เมืองมิลวอคี รัฐวิสคอนซิน  โกลดาเติบโตที่เมืองนี้ เธอแต่งงานกับมอร์ริส เมเออร์สันและเข้าร่วมลัทธิไซออนิสม์ในปาเลสไตน์ จนเป็นกำลังสำคัญคนหนึ่งของพรรคแรงงานไซออนิสต์ ในการเจรจากับบริเตนเพื่อก่อตั้งประเทศอิสราเอล หลังสิ้นสุดสงครามโลกครั้งที่สอง
ในปี พ.ศ. 2491 โกลดา เมเออร์สันดำรงตำแหน่งเอกอัครราชทูตอิสราเอลคนแรกประจำสหภาพโซเวียต และได้ดำรงตำแหน่งรัฐมนตรีกระทรวงแรงงาน และกระทรวงการต่างประเทศ จนกระทั่งเกษียณอายุในปี พ.ศ. 2508 เธอเปลี่ยนชื่อสกุลจาก "เมเออร์สัน" เป็น "เมอีร์" ในปี พ.ศ. 2499
เมอีร์ได้รับเลือกให้เป็นนายกรัฐมนตรีของอิสราเอลเมื่อวันที่ 17 มีนาคม 2512 หลังจากที่เคยดำรงตำแหน่งรัฐมนตรีว่าการกระทรวงแรงงานและกระทรวงการต่างประเทศ โดยเป็นสตรีคนแรกของอิสราเอล และเป็นสตรีคนที่สามของโลกที่ดำรงตำแหน่งนี้ เมอีร์ได้รับสมญานามว่า "สตรีเหล็ก" แห่งการเมืองอิสราเอล ซึ่งเป็นสมญานามที่ผู้นำของรัฐที่เป็นสตรีทั่วโลกมักจะได้รับกัน

**รายการอ้างอิง**
ก
ก
ก
หมวดหมู่:นายกรัฐมนตรีสตรี
ก
หมวดหมู่:นักการเมืองสตรี
หมวดหมู่:รัฐมนตรีว่าการกระทรวงการต่างประเทศอิสราเอล
หมวดหมู่:ชาวยิวยูเครน
หมวดหมู่:ชาวยิวอิสราเอล
หมวดหมู่:ชาวอิสราเอลเชื้อสายรัสเซีย
หมวดหมู่:ชาวอิสราเอลเชื้อสายยูเครน
หมวดหมู่:บุคคลจากเคียฟ
สถานีโทรทัศน์ข่าวยอนฮับ

YTN (KRX: 040300 สถานีโทรทัศน์ข่าวยอนฮับ คำวลี: Yesterday, Today and Now, Your True Network) เป็นสถานีข่าวตอด 24 ชั่วโมงจากประเทศเกาหลีใต้ ช่วงรายการข่าวนี้ได้อ้างถึง ซีเอ็นเอ็นเกาหลี ก่อตั้งเมื่อวันที่ 14 ตุลาคม ค.ศ. 1992 รองมาจาก สำนักข่าวยอนฮับ หรือ "สถานีโทรทัศน์ข่าวยอนฮับ" ได้แพร่ภาพครั้งแรกเมื่อวันที่ 1 มีนาคม ค.ศ. 1994

**ประวัติ**
 14 ก.ย. 1993 ได้ก่อตั้งYTN - 1 มี.ค. 1995 แพร่ภาพทางโทรทัศน์เป้นครั้งแรก - 8 เม.ย. 2000 ได้ร่วมกับSeoul Tower ได้รวมตัวกันสร้างเสาส่งสัญญาณแพร่ภาพทั่วประเทศเกาหลีใต้- 1 มี.ค. 2004 ได้ย้ายสถานที่ YTN tower ไปที่South Gate of Seoul (Sungnyemun)- มี.ค. 2004 เริ่มออกอากาศ YTN International ออกอากาศทั่วโลก- 31 ม.ค. 2008 รัฐบาลเกาหลีใต้อนุมัติให้จัดตั้งสถานีวิทยุ YTN FM Radio. - 1 เม.ย. 2008 สถานีวิทยุYTN FM Radio กระจายเสียงเป็นครั้งแรกที่โซล ด้วยคลื่นความถี่ FM 94.5 MHz (สัญญาณเรียกขาน HLQV-FM)- เม.ย. 2011 เปลี่ยนชื่อจาก YTN International เป็น YTN WORLD- เม.ย. 2014 ย้ายที่ทำการไปยัง DMC Area

**ดูเพิ่ม**
 YTN Group- N Seoul Tower- บีบีซี เวิลด์นิวส์- CNN

**แหล่งข้อมูลอื่น**
  YTN Official Homepage  -  YTN corporate information date=2009-10-27   -  client.jp YTN link to live streaming blog date=2010-01-12  
หมวดหมู่:ทรูวิชั่นส์
หมวดหมู่:สถานีโทรทัศน์
หมวดหมู่:สถานีโทรทัศน์ในประเทศเกาหลีใต้
สวนเฉลิมพระเกียรติ 55 พรรษา

สวนเฉลิมพระเกียรติ 55 พรรษา เป็น สวนอนุรักษ์พรรณไม้จัดทำโดย กรมวิชาการเกษตรและ ศูนย์เรียนรู้การผลิตพืชตามแนวพระราชดำริเกษตรทฤษฎีใหม่ เพื่อน้อมเกล้าฯ ถวายสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในวโรกาสที่ทรงเจริญพระชนมายุ 55 พรรษาในปี พ.ศ. 2553 
สวนเฉลิมพระเกียรติ 55 พรรษา อยู่ที่ เกษตรกลางบางเขน ภายใน มหาวิทยาลัยเกษตรศาสตร์ ภายในสวน มีพื้นที่ 17 ไร่ ประกอบด้วยพื้นที่ 2 ส่วน คือ ศูนย์เรียนรู้ การผลิตพืชตามแนวพระราชดำริเกษตร ทฤษฎีใหม่  ศูนย์เรียนรู้นี้มีพื้นที่  10  ไร่  และอีก  7  ไร่  เป็น  ศูนย์รวมพรรณไม้ หายาก  รวบรวมพันธุ์ไม้ไว้กว่า 600 ชนิด แยกเป็นหมวดหมู่ ประกอบด้วย กลุ่มผักพื้นบ้าน กลุ่มไม้หอม กลุ่มปาล์มไทย กลุ่มไม้พื้นเมือง กลุ่มไม้เศรษฐกิจ กลุ่มพืชสมุนไพร และกลุ่มไผ่ 

**พันธุ์ไม้หายากในสวนเฉลิมพระเกียรติ 55 พรรษา **
 กลุ่มผักพืชบ้าน 4 ชนิด ได้แก่ ดีปลากั้ง ผักเฮือด มะแขว่น สะแล- กลุ่มไม้หอมหายาก 7 ชนิด ได้แก่ ข้าวหลาม จันอิน จำปูน มณฑาดอย มะป่วน โมกหลวง อรพิม- กลุ่มปาล์มยาก 10 ชนิด ได้แก่ กะพ้อ ค้อ ปาล์มเจ้าเมืองถลาง ปาล์มเจ้าเมืองตรัง ปาล์มนเรศวร ปาล์มบังสูรย์  มะพร้าวซอ ลาน ศรีสยาม หมากเตี้ย  - กลุ่มพืชพื้นเมืองหายาก 26 ชนิด ได้แก่ กล้วยน้อย (นมแมว) กล้วยลิง กลึงกล่อม กันภัยมหิดล กาญจนิกา ขมิ้นเครือ คำมอกหลวง จำปีสิรินธร ช้างน้าว ตาว ตาหมัด ทองกวาวเหลือง นมช้าง นิ้วมือพระนารายณ์ เบญ (ตะขบป่า) ประคำไก่ พระเจ้าห้าพระองค์ พี้จั่น มะค่าแต้ มะตาด แฟบ มะยางต้น มะเลื่อม มะสัง ยางเครือ (คุย) ยางบง พืชเศรษฐกิจ 2 ชนิด ได้แก่ เทพธาโร ยายถีบหลาน และพืชสมุนไพร 6 ชนิด ได้แก่  การบูร เปล้าน้อย พลังเลือดม้า มะหลอด สีฟันคนฑา และอบเชย

**อ้างอิง**
หมวดหมู่:มหาวิทยาลัยเกษตรศาสตร์
หมวดหมู่:สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
สร้อยคอ

สร้อยคอ
สร้อยคอ คือวัตถุเครื่องประดับที่ใช้สวมใส่รอบลำคอ มักจะเป็นผลิตมาจากโลหะ(เช่น เหล็กกล้าไร้สนิม เงิน ทองคำ นาก) และมักจะติดอยู่กับจี้หรือวัตถุห้อยระย้า สร้อยคออาจผลิตจากผ้า หรือในอาจผลิตได้จากหิน (โดยเฉพาะหินอัญมณี) เศษไม้ และ/หรือเปลือกหอยรูปแบบและขนาดต่าง ๆ 

**ประวัติ**
สร้อยคอเป็นหนึ่งในอัญมณีที่สำคัญมาตั้งแต่ยุคสมัยอารยธรรมโบราณ ว่ากันว่า จุดกำเนิดของสร้อยคอนั้น มีอายุเก่าแก่คราวเดียวกับยุคหิน เมื่อ 40,000 ปีที่แล้ว ในอดีต มนุษย์เคยนำสัตว์จำพวกหอยและหมึก (mollusk) มาทำเป็นสร้อยคอใส่กัน เมื่อเวลาผ่านไป สร้อยคอที่ทำจากหิน กระดูกสัตว์ เปลือกหอย และฟันสัตว์ก็เริ่มเป็นที่นิยม หลังจากมีการค้นพบธาตุโลหะต่าง ๆ มนุษย์ก็นำโลหะทองคำ เงิน และโลหะอื่น ๆ มาทำเป็น ที่สวยสะดุดตาใส่กันทั้งผู้หญิงและผู้ชาย
ในเมโสโปเตเมียโบราณ มักจะแขวนตราประทับทรงกระบอกและสวมใส่เป็นเครื่องประดับ ในบาบิโลนโบราณ สร้อยคอทำจากคาร์เนเลียน ไพฑูรย์ พลอยโมรา และทองคำ ซึ่งใช้ในการทำสร้อยทองด้วย ชาวสุเมเรียนโบราณสร้างสร้อยคอและลูกปัดจากทองคำ เงิน ไพฑูรย์ และคาร์เนเลียน ในอียิปต์โบราณมีการสวมใส่สร้อยคอหลายชนิด ผู้ที่เป็นชนชั้นสูงในอียิปต์โบราณสวมสร้อยคอที่ทำจากวัสดุธรรมชาติหรือวัสดุกึ่งมีค่าและมีค่าเพื่อวัตถุประสงค์ทางศาสนา เฉลิมฉลอง และการฝังศพ สร้อยคอเหล่านี้มักประดับด้วยวัสดุกึ่งมีค่า แก้ว เซรามิก และลูกปัดกลวง ลูกปัดที่ทำจากวัสดุต่างๆ ที่มีค่าและกึ่งมีค่าก็มักจะถูกทั่วไปในการร้อยเป็นสร้อยคอ นอกจากนี้ยังมีทองคำที่มีรูปทรงพืช สัตว์ และแมลงที่มีสไตล์เฉพาะตัว แอมูเลตก็ถูกทำเป็นสร้อยคอด้วย ในครีตโบราณ สร้อยคอถูกสวมใส่โดยทุกชนชั้น; ชาวนาใส่หินบนเส้นด้ายผ้าลินินในขณะที่คนร่ำรวยสวมลูกปัดจากพลอยโมรา ไข่มุก คาร์เนเลียน อาเมทิสต์ และคริสตัล นอกเหนือจากลูกปัดแบบเสียบ ยังมีการสวมจี้ที่มีรูปร่างของนก สัตว์ และมนุษย์
ในกรีกโบราณมีการสวมใส่สร้อยคอทองคำที่ประณีตซึ่งสร้างขึ้นด้วยการรีทัชและสายทองที่ถักทอ สร้อยคอเหล่านี้มักประดับด้วยดอกกุหลาบเคลือบสีน้ำเงินหรือสีเขียว รูปสัตว์ หรือจี้ที่เป็นรูปแจกันซึ่งมักเสริมด้วยพู่ห้อย นอกจากนี้ยังถือเป็นประเพณีในการสวมใส่โซ่ทองยาวๆ ที่แขวนคาเมโอและขวดเล็กๆ สำหรับน้ำหอม ในสมัยเฮลเลนิสติกมีองค์ประกอบใหม่เกิดขึ้น: หินสีช่วยให้สร้างงานหลากสีได้ และบนโซ่มีการแขวนหัวสัตว์เป็นปลายหรือจี้ในรูปแบบของใบหอกหรือดอกตูม

**แหล่งข้อมูลอื่น**
สร้อยคอ

**อ้างอิง**
หมวดหมู่:เครื่องประดับ
หมวดหมู่:อัญมณี
เวพาร์

ในปิศาจวิทยา เวพาร์ (Vepar)เป็นดยุกแห่งนรกผู้มีอสูรใต้บังคับบัญชา 29 กอง บางครั้งก็เรียกว่า เซพาร์ (Separ) หรือ เวฟาร์ (Vephar) ในบท อาร์สโกเอเทีย จากหนังสือกุญแจย่อยของโซโลมอน ระบุถึงเวพาร์เป็นปิศาจตนที่ 42 ส่วน ซูโดโมนาร์เชีย แดโมนัม ระบุถึงเป็นตนที่ 33
เวพาร์มีอำนาจควบคุมห้วงน้ำและสามารถนำทางเรือรบได้ นอกจากนี้ยังสามารถทำให้ทะเลเกิดพายุและสร้างภาพลวงตาให้ดูเหมือนมีเรือเต็มไปหมดได้ เวพาร์ยังมีอำนาจทำให้คนเกิดแผลเน่าเปื่อยซึ่งเต็มไปด้วยหนอนและตายในสามวัน แต่ถ้าผู้อัญเชิญต้องการ เวพาร์ก็จะสามารถทำให้แผลนั้นหายดีได้เช่นกัน
เวพาร์มีลักษณะเป็นนางเงือก ซึ่ง72ปิศาจในอาร์สโกเอเทียนั้นมีเพียงเวพาร์และเกรโมรีที่เป็นเพศหญิง

**อ้างอิง**
S. L. MacGregor Mathers, A. Crowley, The Goetia: The Lesser Key of Solomon the King (1904). 1995 reprint: ISBN 0-87728-847-X.- Johann Weyer, Pseudomonarchia Daemonum,  Twilit Grotto: Archives of Western Esoterica
วเพาร์
เกรโมรี

ในปิศาจวิทยา เกรโมรี (Gremory)เป็นดยุกแห่งนรกผู้มีอสูรใต้บังคับบัญชา 26 กอง บางครั้งก็เรียกว่า โกโมรี (Gomory) หรือ เกโมรี (Gemory) ในบท อาร์สโกเอเทีย จากหนังสือกุญแจย่อยของโซโลมอน ระบุถึงเกรโมรีเป็นปิศาจตนที่ 56 ส่วน ซูโดโมนาร์เชีย แดโมนัม ระบุถึงเป็นตนที่ 51
เกรโมรีสามารถบอกเล่าเรื่องต่างๆในอดีต ปัจจุบัน และอนาคตได้ รวมถึงสามารถบอกผู้อัญเชิญเรื่องสมบัติที่ถูกซ่อนไว้ รวมทั้งยังทำให้สตรีทั้งเยาว์วัยและผู้มีอายุหลงรักได้ แต่พลังด้านความรักของเกรโมรีนี้จะได้ผลกับหญิงสาวมากกว่า
เกรโมรีปรากฏกายเป็นสตรีผู้งดงามซึ่งคาดมงกุฏไว้รอบเอวและนั่งมาบนหลังของอูฐ ซึ่งในปิศาจ 72 ตนนั้นมีเพียงเกรโมรีและเวพาร์ที่มีลักษณะเป็นเพศหญิง

**แหล่งข้อมูลอื่น**
S. L. MacGregor Mathers, A. Crowley, The Goetia: The Lesser Key of Solomon the King (1904). 1995 reprint: ISBN 0-87728-847-X.- Johann Weyer, Pseudomonarchia Daemonum,  Twilit Grotto: Archives of Western Esoterica
กเรโมรี
เครือข่ายพลังประชาธิปไตยแดงสยาม

220px
เครือข่ายพลังประชาธิปไตยแดงสยาม เป็นกลุ่มการเคลื่อนไหวทางการเมืองที่แยกตัวออกจากแนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน ก่อตั้งเมื่อ พ.ศ. 2552 มีจุดประสงค์เพื่อต่อต้านอำมาตยาธิปไตย 

** ประวัติ == 
หลังจากการรัฐประหารเมื่อวันอังคารที่ 19 กันยายน พ.ศ. 2549 โดยคณะทหารที่มี พลเอกสนธิ บุญยรัตกลินเป็นผู้นำ ในนาม คณะปฏิรูปการปกครอง ในระบอบประชาธิปไตย อันมีพระมหากษัตริย์ทรงเป็นประมุข หรือ คปค  ได้ทำการยึดอำนาจจากรัฐบาลที่มี พ.ต.ท ดร.ทักษิณ ชินวัตร เป็นนายกรัฐมนตรี ได้มีการจัดตั้งคณะร่างรัฐธรรมนูญใหม่ขึ้น และประกาศใช้ในปี 2550 เพื่อบังคับใช้ในประเทศไทย ซึ่งกลุ่มคนบางกลุ่มเห็นว่าเป็นการลดบทบาทของฝ่ายการบริหาร และเพิ่มบทบาทฝ่ายตุลาการในการควบคุมฝ่ายบริหาร อีกทั้งลดบทบาทสมาชิกวุฒิสภาที่มาจากการเลือกตั้งโดยตรงจากประชาชน ให้เป็นการสรรหาจากฝ่ายผู้มีอำนาจ ซึ่งผิดหลักการที่ปรากฏในรัฐธรรมนูญปี 2540
หลังจากนั้นมีการยุบพรรคการเมือง ตัดสิทธิ์คณะกรรมการพรรค และมีการดำเนินคดีกับอดีตนายกรัฐมนตรี ด้วยข้อหาทุจริตจากการซื้อที่ดิน

**แกนนำ**
 จักรภพ เพ็ญแข- สุรชัย ด่านวัฒนานุสรณ์ (แซ่ด่าน)- ชูพงษ์ ถี่ถ้วน

**อ้างอิง**

**แหล่งข้อมูลอื่น**
  เว็บไซต์แดงสยาม date=2010-03-26 
หมวดหมู่:ขบวนการทางการเมืองในประเทศไทย
หมวดหมู่:การเมืองภาคประชาชน
วิกิพีเดีย:เสนอบทความคุณภาพ/ศาสนาพุทธ/กรุ 1

=== ศาสนาพุทธ**
ศาสนาพุทธ ถูกเสนอเมื่อ 22 มีนาคม พ.ศ. 2553 และจะได้รับการพิจารณาภายในวันที่ 5 เมษายน พ.ศ. 2553
 เสนอชื่อโดย Mahatee | พูดคุย  (ฝากข้อความ)
สนับสนุน 
#
#
คัดค้าน
#
#
เสนอแนะการปรับปรุง
# ยังติดโครงอยู่เลยครับ --Chale yan 06:37, 23 มีนาคม 2553 (ICT)
: ตอนนี้ผมโครงออกแล้วเพราะเห็นว่าบทความสมบูรณ์ --Mahatee | พูดคุย  (ฝากข้อความ) 13:11, 1 เมษายน 2553 (ICT)
:: นับ โครงส่วน ด้วยสิครับ แต่ละหัวข้อย่อยควรจะมีรายละเอียดที่อธิบายถึงหน้าที่ลิงก์ไปอันเป็น "บทความหลัก" สักย่อหน้าหนึ่ง --Horus | พูดคุย 15:23, 1 เมษายน 2553 (ICT)
#  ผมเข้าไปในวิกิพีเดียอังกฤษ เห็นว่าควรจะแปลของเขามาเพิ่มบ้างครับ เพราะเขียนดี --Horus | พูดคุย 15:23, 1 เมษายน 2553 (ICT)
# เรื่องไตรสิกขา ทางสายกลาย ฯลฯ มีแต่อ่านเพิ่ม...น่าเขียนย่อๆมาที่บทความด้วย --Chale yan 05:54, 4 เมษายน 2553 (ICT)
แม่แบบ:คอมมอนส์-หมวดหมู่/doc

The "Template:คอมมอนส์-หมวดหมู่" links to a "Category:" name in the Wikimedia Commons repository (edited using a Wikimedia login name).  If that category name is misspelled or missing, the link will still appear "blue" even though the link will fail. Check spelling of names carefully.

**Usage**
The two parameters catnam and shownam (1 & 2) are optional, and are intended for cases where the คอมมอนส์-หมวดหมู่ name is different from the Wikipedia page name. The first parameter is the name of the corresponding category on the Wikimedia Commons, without the "Category:" prefix. If this first parameter is used, then the template will display the คอมมอนส์-หมวดหมู่ name, which may be confusing to readers. This text can be overridden by the second parameter, where the Wikipedia page name would typically be used.
The parameter "position=" accepts one value, left, that moves the box to the left side, instead of the default right side. More information may be found at Side box.
For example, on the Polar bear page,

produces a link to Commons:Category:Ursus maritimus displayed as "Polar bears". Polar bears

**Location**
If using a large, graphical template produces odd layout problems, like the excessive white space shown on the right of this screenshot, then switch to a different sister template.
Do not place this template in a section all by itself.
Do not place this template in a section containing columns.
In articles, this template should normally be placed at the top of the ==External links== section, if one exists, or at the top of the last section on the page, if no external links section exists.  On disambiguation pages, this template is usually placed at the top of the page.  See Wikipedia:Wikimedia sister projects#Where_to_place_links for more information and alternatives.
In categories, this template should be grouped with other templates at beginning of the category introduction.  This avoids unnecessary white space as any text is floated around the template boxes.

**ดูเพิ่ม ==
สถานีรถไฟพัทยา

สถานีรถไฟพัทยา (Pattaya station) เป็นสถานีรถไฟที่ตั้งอยู่ในตำบลหนองปรือ อำเภอบางละมุง จังหวัดชลบุรี ห่างจากตัวเมืองพัทยาไปทางทิศตะวันออก 3 กม. เป็นสถานีรถไฟชั้น 3 ที่อยู่ห่างจากสถานีรถไฟกรุงเทพ 155.145 กม. เปิดให้บริการเมื่อเดือนกรกฎาคม พ.ศ. 2532 โดยเป็นส่วนหนึ่งของเส้นทางสายตะวันออกชุมทางฉะเชิงเทรา-ท่าเรือสัตหีบ สถานีพัทยามีผู้โดยสารรายวันสูงสุดในบรรดาสถานีทั้งหมดในสายหลักจุกเสม็ด

**แหล่งข้อมูลอื่น**
  สถานีรถไฟพัทยา 
พัทยา
หมวดหมู่:สิ่งก่อสร้างในเมืองพัทยา
พัทยา
ตำบลยุหว่า

ยุหว่า เป็นตำบลในอำเภอสันป่าตอง จังหวัดเชียงใหม่ มีพื้นที่อยู่ในเขตเทศบาลตำบลสันป่าตอง และเทศบาลตำบลยุหว่า โดยพื้นที่เป็นที่ตั้งของศูนย์ราชการ การคมนาคม และย่านเศรษฐกิจของอำเภอ

**ที่ตั้งและอาณาเขต**
ตำบลยุหว่ามีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับตำบลน้ำบ่อหลวง และตำบลสันกลาง- ทิศตะวันออก ติดต่อกับตำบลทุ่งต้อม และตำบลมะขามหลวง- ทิศใต้ ติดต่อกับตำบลบ้านกลาง- ทิศตะวันตก ติดต่อกับตำบลบ้านแม

**ประวัติ**
ตำบลยุหว่าก่อตั้งขึ้นเมื่อ พ.ศ. 2443 โดยใช้ชื่อกำนันคนแรก คือ พ่อขุนยุหว่า ในปี พ.ศ. 2481 ที่ว่าการอำเภอสันป่าตองขณะนั้น ตั้งอยู่ที่ตำบลบ้านแม ซึ่งไม่เหมาะทั้งสภาพพื้นที่และการปกครอง พระยาอมรฤทธิธำรง (พร้อม ณ ถลาง) ผู้ว่าราชการจังหวัดเชียงใหม่ และพันเอกช่วง เชวงศักดิ์สงคราม รัฐมนตรีว่าการกระทรวงมหาดไทย พิจารณาย้ายที่ว่าการอำเภอไปที่บ้านสันป่าตอง ตำบลยุหว่า ซึ่งห่างจากที่ว่าการอำเภอเดิม 3 กิโลเมตร อยู่ติดกับทางหลวงแผ่นดินหมายเลข 108 
ในปี พ.ศ. 2482 วันที่ 17 เมษายน จึงเปลี่ยนชื่ออำเภอบ้านแม จังหวัดเชียงใหม่ มาเป็น อำเภอสันป่าตอง เป็นชื่อที่ตั้งตามชื่อหมู่บ้านสันป่าตอง มีลักษณะภูมิประเทศเป็นที่ดอน จึงได้ชื่อขึ้นต้นว่า สัน กับคำว่า ป่าตอง มาจากต้นตอง เป็นต้นไม้พุ่มขนาดใหญ่ ลำต้นมีหนาม ดอกมีสีเหลือง ขึ้นอยู่เป็นจำนวนมากในพื้นที่ และภายในปีเดียวกันได้ย้ายและเปิดทำการที่ว่าการอำเภอในวันที่ 25 มิถุนายน ณ หมู่ 10 บ้านสันป่าตอง ตำบลยุหว่า 

**อ้างอิง**
ยุหว่า
แม่แบบ:เหตุการณ์ปัจจุบัน/2553 มีนาคม 23

* ประธานาธิบดีแห่งสหรัฐอเมริกา บารัค โอบามา ลงนามผ่าน รัฐบัญญัติการให้ความคุ้มครองผู้ป่วย และค่ารักษาพยาบาลที่ประชาชนสามารถจ่ายได้ ให้มีผลบังคับใช้ตามกฎหมาย  (BBC)  (New York Times)  (IOL)- จีน กล่าวว่า กูเกิล "ผิดอย่างชัดเจน" ในการหยุดเซ็นเซอร์ผลการค้นหาของตน  (China Daily)  (BBC)  (Al Jazeera)
}
อำมหิตไม่เงียบ

อำมหิตไม่เงียบ (The Silence of the Lambs ) เป็นภาพยนตร์แนวสยองขวัญจิตวิทยา ที่ออกฉายในปี ค.ศ. 1991 ดัดแปลงมาจากนวนิยายในชื่อเดียวกัน นำแสดงโดยโจดี ฟอสเตอร์ และ แอนโทนี ฮ็อปกินส์ เนื้อเรื่องเกี่ยวกับแคลลิช สตาร์ลิ่ง (โจดี ฟอสเตอร์) เจ้าหน้าที่เอฟบีไอฝึกงานที่ได้รับมอบหมายให้สืบคดีฆาตกรรมต่อเนื่องที่มีฆาตกรใช้ชื่อแฝงว่า "บัฟฟาโร่ บิล" จนกระทั่งเธอได้พบกับ ดร.ฮันนิบาล เลคเตอร์ (แอนโทนี ฮ็อปกินส์) อดีตฆาตกรซึ่งถูกบำบัดจิตอยู่ เธอพบว่าเลคเตอร์มีบางอย่างเกี่ยวข้องกับบัฟฟาโร่ บิล เธอจึงพยายามสืบและรู้ตัวจริงของบัฟฟาโร่ บิลให้ได้ แต่ในที่สุดก็เกิดเรื่องเมื่อลูกสาวของวุฒิสมาชิกถูกบัฟฟาโล่ บิลจับตัวไป เธอจึงต้องจับตัวบัฟฟาโร่บิลให้จงได้ เพื่อที่จะช่วยลูกสาวของวุฒิสมาชิกและเธอรู้ว่าเลคเตอร์คือกุญแจที่จะไขให้เธอพบตัวจริงของบัฟฟาโร่ บิล
ภาพยนตร์เรื่องนี้ได้รับรางวัลออสการ์ไปทั้งหมด 5 สาขา ได้แก่ สาขาภาพยนตร์ยอดเยี่ยม, สาขาผู้กำกับยอดเยี่ยม, สาขาบทภาพยนตร์ดัดแปลงยอดเยี่ยม, สาขานักแสดงนำชายยอดเยี่ยม และ สาขานักแสดงนำหญิง ซึ่งเป็น 5 รางวัลใหญ่ของเวทีรางวัลออสการ์ทั้งสิ้น
หมวดหมู่:ภาพยนตร์อเมริกันที่ออกฉายในปี พ.ศ. 2534
หมวดหมู่:ภาพยนตร์อเมริกัน
หมวดหมู่:ภาพยนตร์ยอดเยี่ยม รางวัลออสการ์
หมวดหมู่:ภาพยนตร์สยองขวัญ
หมวดหมู่:ภาพยนตร์โดยโอไรอันพิกเจอส์
หมวดหมู่:ภาพยนตร์ที่ถ่ายทำในวอชิงตัน ดี.ซี.
หมวดหมู่:ภาพยนตร์ที่ถ่ายทำในประเทศบาฮามาส
หมวดหมู่:ภาพยนตร์ที่ถ่ายทำในรัฐเวอร์จิเนีย
หมวดหมู่:ภาพยนตร์ที่ถ่ายทำในรัฐเพนซิลเวเนีย
หมวดหมู่:ภาพยนตร์อนุรักษ์หอทะเบียนภาพยนตร์แห่งชาติสหรัฐ
แคท-แพท

แคท-แพท (Kat-Pat) เป็นนักร้องดูโอ้สัญชาติไทย ค่ายกามิกาเซ่ ประกอบด้วยสมาชิกจำนวนสองพี่น้องคือ แคท และ แพท ปัจจุบันได้หมดสัญญากับค่ายกามิกาเซ่แล้ว
ปัจจุบัน ซอนญ่า สิงหะ (แคท) ได้เซ็นสัญญาเป็นนักแสดงสังกัดช่อง 7 เอชดี ส่วน แพททิน่า สิงหะ (แพท) กำลังศึกษาอยู่ที่มหาวิทยาลัยนานาชาติแสตมฟอร์ด

**ประวัติ == 
แคท แพท เป็นศิลปินรุ่นที่ 2 จากค่ายกามิกาเซ่ โดยได้เปิดตัวพร้อมกันกับกลุ่มศิลปินรุ่น 2 กลุ่มอื่น ๆ จากเพลง "KamiKaze Wave" ในเดือน มีนาคม พ.ศ. 2553 โดยที่ก่อนหน้านั้นทั้ง 2 สาวเคยร่วมแสดงในมิวสิกวิดีโอเพลง "รักฉันเรียกว่าเธอ" ซึ่งเป็นเพลงรวมของค่ายกามิกาเซ่ใน พ.ศ. 2551 มาก่อน หลังจากนั้นได้ร่วมขึ้นแสดงในคอนเสิร์ตรวมศิลปินของค่ายในชื่อ KamiKaze Wave Concert เมื่อวันที่ 26 มิถุนายน พ.ศ. 2553 ณ อินดอร์สเตเดียม หัวหมาก แล้วจึงได้มีซิงเกิลแรกตามมาในชื่อเพลงว่า "ไม่ชอบผู้ชาย (I Don't like boy)" ในปลายเดือนสิงหาคม ปีเดียวกัน ต่อมา ช่วงปลายเดือนมกราคม พ.ศ. 2554 ได้มีซิงเกิลที่ 2 คือ "คนขี้ลืม ไม่ลืมเธอ (Forgetfull)" และช่วงปลายเดือนมิถุนายน พ.ศ. 2554 มีซิงเกิ้ลที่ 3 คือ "เริ่มวันไหน...จบวันวันนั้น (Forbidden Love)" ในกลางปี พ.ศ. 2555 แคท แพท ได้ออกอัลบั้มใหม่ชื่อว่า Front Row และมีเพลงเปิดตัวอัลบั้มคือ "รักพาตัว (Kidnap)" อัลบั้มนี้เป็นลุคใหม่ของ แคท แพท คือเสื้อผ้าเป็นสไตล์นิวยอร์ก  ปัจจุบันแคท เป็นนักแสดงสังกัดช่อง 7  และทั้งสองไม่ได้ทำเพลงกับค่ายกามิกาเซ่แล้ว เนื่องจากหมดสัญญา และตัดสินใจที่จะไม่ต่อสัญญา
อย่างไรก็ตามสามารถติดตาม แคท ซอนญ่า ได้ที่ Instagram ชื่อ sonyasingha และ แพท ภิรญา ได้ที่ Instagram ชื่อ piraya_singha

**สมาชิก**
 (แคท) ซอนญ่า สิงหะ
วันเกิด:  8- (แพท) ภิรญา สิงหะ
วันเกิด:  22

**ผลงานเพลง == 

**อัลบั้มปกติ**

**คอนเสิร์ต == 

**มิวสิกวิดีโอ == 

**พิธีกร**
 รายการ KamiKaze ยู แชนแนล

**ผลงานการแสดง == 

**ชีวิตส่วนตัว**
 (แคท) ซอนญ่า สิงหะ
เป็นนักธุรกิจ เซเลบริตี้ นักร้อง และนักแสดงชาวไทยสังกัดช่อง 7 เริ่มเข้าสู่วงการบันเทิงโดยเป็นศิลปินวงกลุ่มสอง "แคท-แพท" จากค่ายเพลงกามิกาเซ่ ประกอบด้วยสมาชิกจำนวน 2 คน คือ เธอและภิรญา สิงหะ ในปี 2556 เธอได้เซ็นสัญญาเป็นนักแสดงกับทางสถานีโทรทัศน์สีกองทัพบกช่อง 7 ปัจจุบันสมรสจดทะเบียนสมรสกับนักธุรกิจ ภัทร บุญญลักษม์ เมื่อปี 2566 มีบุตรสาวด้วยกัน 1 คน ชื่อ ดริญ่า บุญญลักษม์ หรือ น้องดาริน เกิดเมื่อวันที่ 10 กุมภาพันธ์ พ.ศ. 2567- (แพท) ภิรญา สิงหะ
เป็นนักธุรกิจ เซเลบริตี้ และนักร้องชาวไทย เริ่มเข้าสู่วงการบันเทิงโดยเป็นศิลปินวงกลุ่มสอง "แคท-แพท" จากค่ายเพลงกามิกาเซ่ ประกอบด้วยสมาชิกจำนวน 2 คน คือ เธอและซอนญ่า สิงหะ 
ในปี 2559 มีเปิดธุรกิจส่วนตัวด้านเสื้อผ้าชื่อ KIMBER แต่งงานกับนักธุรกิจ ฟิลลิปส์ เพ็ญชาติ เมื่อปี 2561

**แหล่งข้อมูลอื่น == -  ซอนญ่าสิงหะ ที่อินสตาแกรม-  ภิรญาสิงหะ ที่อินสตาแกรม-  แฟนเพจ Kat Sonyasingha- Kazz Award 2009 รางวัลศิลปินดูโอ้ยอดนิยม (ชนะ)- Kazz Award 2008 รางวัลศิลปินดูโอ้ยสุด virgin แห่งปี (ชนะ)

หมวดหมู่:กลุ่มดนตรีป็อปสัญชาติไทย
หมวดหมู่:ศิลปินสังกัดอาร์เอส
หมวดหมู่:วงกลุ่มสองสัญชาติไทย
หมวดหมู่:กลุ่มดนตรีไทยในยุค 2010
หมวดหมู่:ศิลปินค่ายกามิกาเซ่
เอกซ์ ไอ เอส

เอกซ์ ไอ เอส (XIS) 6 หนุ่มหน้าใหม่ ชื่อวงเกิดจากการพลิกคำว่า SIX เป็น XIS สไตล์การเต้นเป็นแบบแอนิเมชัน เอกลักษณ์เฉพาะกลุ่ม คือ คนที่ต่างกัน 3 สัญชาติ ได้แก่ พิชชี่ กั้ง และกวัง จากไทย คยองเทและจีโฮ จากเกาหลี และเควิน ลูกครึ่งไทย-ฮ่องกง จากค่ายกามิกาเซ่ 

**ประวัติ**
XIS อ่านว่า เอกซ์ ไอ เอส มาจาก SIX ที่แปลว่า 6 Gimmick ประกอบด้วยสมาชิก 6 หนุ่ม Kang (กั้ง) Kevin (เควิน) Pichy (พิชชี่) Kyungtae (คยองเท) Kwang (กวัง) และ Jiho (จีโฮ) มี
Single แรกเปิดตัวชื่อเดียวกับ Concept REVERSE
ปัจจุบัน XIS ได้หมดสัญญากับทางค่ายทั้ง 6 คนและยุบวงออกจากค่ายเรียบร้อยแล้ว หลังจากนั้นได้มี 1 อดีตสมาชิก คือ กรณ์ ศิริสรณ์ ลูกชายคนเล็กของเอกอัครทูต ได้เข้าร่วมประกวดเดอะสตาร์ ค้นฟ้าคว้าดาว ปี 10 และได้เข้ารอบเป็น 8 คนสุดท้ายโดยที่ได้หมายเลข 3 และได้คว้าแชมป์เป็นเดอะสตาร์คนที่ 10 ของเมืองไทย อีกด้วย

**สมาชิก**

**ผลงานเพลง**

**อัลบั้มปกติ**

**ผลงานโทรทัศน์และภาพยนตร์**
 รายการ KamiKaze ยู แชนแนล- ละคร ยังบาว (คยองเท)- ละคร น้องใหม่ร้ายบริสุทธิ์ ช่อง 3 (จีโฮ)- ละคร เราเกิดในรัชกาลที่ ๙ เดอะซีรี่ส์ (กั้ง,จีโฮ)

**คอนเสิร์ต**

**ผลงานอื่นๆ**

**มิวสิกวิดีโอ === 

**โฆษณา**
 เนสกาแฟ เรดคัพ

**แหล่งข้อมูลอื่น**
  ilovekamikaze.com ประวัติวง date=2010-03-10 -  แฟนคลับx.i.s.fix-attempted=yes -  แฟนคลับกวัง date=2013-06-03 -  แฟนคลับกั้ง date=2010-10-15 -  แฟนคลับเควิน-  แฟนคลับคยองเท date=2010-04-12 -  แฟนคลับพิชชี่ date=2014-01-18 -  แฟนคลับจีโฮ date=2010-07-25 - กวัง- กั้ง- เควิน- คยองเท- พิชชี่- จีโฮ-  Youtube X.I.S Ch (Fanclub)
หมวดหมู่:กลุ่มดนตรีสัญชาติไทย
หมวดหมู่:ศิลปินสังกัดอาร์เอส
หมวดหมู่:บอยแบนด์
หมวดหมู่:บอยแบนด์ไทย
หมวดหมู่:ศิลปินค่ายกามิกาเซ่
หมวดหมู่:กลุ่มดนตรีไทยในยุค 2010
อรวิภา กนกนทีสวัสดิ์

อรวิภา กนกนทีสวัสดิ์ (เกิด 26 กรกฎาคม พ.ศ. 2532) ชื่อเล่น โจอี้ เป็นนักแสดง นางแบบ และนางงามชาวไทย ผู้ได้รับตำแหน่งนางสาวไทย ปี 2552 

**ประวัติ**
อรวิภา กนกนทีสวัสดิ์ มีชื่อเล่นว่า โจอี้  มีภูมิลำเนาอยู่ที่จังหวัดสระบุรี บิดาเเละมารดาเป็นชาวจังหวัดร้อยเอ็ด จบการศึกษา โรงเรียนเขมะสิริอนุสสรณ์ และ คณะสังคมสงเคราะห์ศาสตร์ สาขา เด็ก-เยาวชนและครอบครัว มหาวิทยาลัยธรรมศาสตร์ ก่อนหน้านี้เคยเป็น ลีด เฟรชชี่ และ ได้ตำแหน่ง "ดาว มหาวิทยาลัย"ของมหาวิทยาลัยธรรมศาสตร์
อรวิภา กนกนทีสวัสดิ์ ยังเป็นพี่สาวของอัจฉราภรณ์ กนกนทีสวัสดิ์ (จีน่า) นางสาวไทยประจำปี 2556 คนที่ 48 ของประเทศไทย อีกด้วย

**ผลงาน**

**ละครโทรทัศน์**
2553 
บริษัทสร้างสุข 
เจ้าสาว  
2555 
ภูผาแพรไหม 
เจ้าแสงมณี ณ เชียงทวาย 
2557 
รักนี้เจ๊จัดให้ 
มินตรา 
2559 
วิมานเมขลา 
มาการีน 
2562 
กลลวงทวงหนี้รัก 
กรกนก (นก)
2565 
สามสหายกับคุณนายสะอาด 
รัศมี

**รางวัล ==	- รางวัลขวัญใจช่างภาพ จากเวทีการประกวดนางสาวไทย	- รางวัล Miss Healthy  จากเวทีการประกวดนางสาวไทย	- นางงามบุคลิกภาพ  จากเวทีการประกวดนางสาวไทย	- รางวัล Miss Princess  จากเวทีการประกวดนางสาวไทย- นางงามหุ่นดี  จากเวทีการประกวดนางสาวไทย	- นางงามจิตใจดี  จากเวทีการประกวดนางสาวไทย- รางวัล Miss Talker  จากเวทีการประกวดนางสาวไทย- รางวัล Miss Photogenic  จากเวทีการประกวดนางสาวไทย- รางวัล Miss Personality  จากเวทีการประกวดนางสาวไทย- รางวัล Continental Queen of Asia  จากเวทีการประกวดนางสาวไทย- รางวัล Beauty Queen of Asia   จากเวทีการประกวดนางสาวไทย

**อ้างอิง**

**แหล่งข้อมูลอื่น**
 joeyonwipa
หมวดหมู่:นางสาวไทย
หมวดหมู่:นักแสดงหญิงชาวไทย
หมวดหมู่:บุคคลจากจังหวัดสระบุรี‎‎
หมวดหมู่:บุคคลจากจังหวัดร้อยเอ็ด
หมวดหมู่:บุคคลจากคณะสังคมสงเคราะห์ศาสตร์ มหาวิทยาลัยธรรมศาสตร์
หมวดหมู่:นางงามไทย
หมวดหมู่:บุคคลจากโรงเรียนเขมะสิริอนุสสรณ์
โจ (สตรีทไฟท์เตอร์)

โจ (ジョー; Joe) เป็นตัวละครจากเกม สตรีทไฟท์เตอร์ (ภาคแรก) ผู้เป็นคิกบอกเซอร์ชาวอเมริกัน นอกจากนี้เขายังปรากฏอยู่ในฉากเปิดเกมสตรีทไฟท์เตอร์ภาค 2 ด้วยเช่นกัน ครั้งหนึ่ง ทางผู้ผลิตเคยกำหนดให้โจปรากฏในสตรีทไฟท์เตอร์ ZERO 3 ในฐานะของนักโทษ แต่ภายหลังได้กำหนดให้ โคดี (ตัวละครจากเกมไฟนอลไฟท์) เข้ามามีบทบาทแทน ซึ่งมีรูปแบบการโจมตีที่คล้ายคลึงกัน

**ประวัติตามท้องเรื่อง**
ครั้งหนึ่ง ที่บริเวณลานรถไฟในสตรีทไฟท์เตอร์ซีโร ได้มีการระลึกถึงเวทีมวยของโจ รวมทั้งในไฟนอลไฟท์: สตรีทไวส์ ไคล์ได้เคยทำการประชัญฝีมือกับนักมวยคิกบอกซิงนามว่าโกสท์ในสโมสรนักสู้ของอิตาลี ซึ่งใช้รูปแบบการต่อสู้และสวมกางเกงและไว้ผมทรงเดียวกันกับโจ นั่นได้ทำให้หลายคนเชื่อว่าทั้งโกสท์และโจเป็นบุคคลคนเดียวกัน

**การตอบรับ**

**อ้างอิง**

**แหล่งข้อมูลอื่น**
  ข้อมูลที่เกี่ยวข้องกับ "โจ" -  เว็บไซต์บริษัทแคปคอมผู้ผลิตเกมสตรีทไฟท์เตอร์ (ภาษาญี่ปุ่น)
หมวดหมู่:ตัวละครจากเกมสตรีทไฟท์เตอร์
หมวดหมู่:ตัวละครชาวอเมริกัน
ไฮนทซ์ บาร์เม็ทเลอร์

ไฮนทซ์ บาร์เม็ทเลอร์ เบโลซ (Heinz Barmettler Veloz) เกิดเมื่อวันที่ 21 กรกฎาคม ค.ศ. 1987 เป็นนักฟุตบอลจากสวิตเซอร์แลนด์ปัจจุบันเล่นตำแหน่งกองหลังให้กับ เอฟซีซูริก ในสวิสซูเปอร์ลีก เขายังเป็นส่วนหนึ่งของทีมผู้ชนะ สวิสวูเปอร์ลีก ในปี 2006-07
ในวันที่ 14 พฤศจิกายน บาร์เม็ทเลอร์เข้าเล่นในระดับนานาชาติครั้งแรกให้ทีมสวิส พ่ายให้กับนอร์เวย์ 0–1 ในการเล่นเต็ม 90 นาที

**อ้างอิง**
หมวดหมู่:นักฟุตบอลชาวสวิส
หมวดหมู่:บุคคลจากซือริช
มูอัมมาร์ กัดดาฟี

มุอัมมัร อัลก็อษษาฟี (معمر القذافي audio Muʿammar al-Qaḏḏāfī) หรือ มูอัมมาร์ กัดดาฟี เป็นผู้นำประเทศลิเบียโดยพฤตินัย หลังรัฐประหารใน พ.ศ. 2512 เขาได้รับการขนานนามในเอกสารทางการและสื่อของรัฐว่า "ผู้ชี้นำการมหาปฏิวัติวันที่ 1 กันยายน แห่งมหาสาธารณรัฐสังคมนิยมประชาชนอาหรับลิเบีย" ("Guide of the First of September Great Revolution of the Socialist People's Libyan Arab Jamahiriya") หรือ "ภราดาผู้นำและผู้ชี้ทางแห่งการปฏิวัติ" ("Brotherly Leader and Guide of the Revolution") นับตั้งแต่การลงจากตำแหน่งนายกรัฐมนตรีของตนเองในปี พ.ศ. 2515 กัดดาฟีเคยเป็นผู้นำประเทศที่ไม่ใช่กษัตริย์ที่อยู่ในตำแหน่งนานที่สุดในโลกหลังการเสียชีวิตของโอมาร์ บองโก ประธานาธิบดีแห่งประเทศกาบอง ในปี พ.ศ. 2553 และยังเป็นผู้นำลิเบียที่ครองอำนาจนานที่สุดนับตั้งแต่ลิเบียตกเป็นมณฑลหนึ่งของจักรวรรดิออตโตมัน เมื่อ พ.ศ. 2094 กัดดาฟีถึงแก่อสัญกรรมเมื่อวันที่ 20 ตุลาคม พ.ศ. 2554 หลังจากถูกประชาชนลิเบียลุกฮือต่อต้านเริ่มตั้งแต่เดือนกุมภาพันธ์ พ.ศ. 2554
วลาดิมีร์ ปูติน ประธานาธิบดีรัสเซีย กับ มูอัมมาร์ กัดดาฟี เมื่อ เมษายน 2551

**สมุดปกเขียว**
กัดดาฟี ได้เขียนหนังสือปรัชญาการเมืองเล่มหนึ่ง ชื่อว่า "สมุดปกเขียว" พิมพ์ขึ้นเมื่อปี พ.ศ. 2518 (ค.ศ.1975) มีเนื้อหาเกี่ยวกับการนำประชาธิปไตยทางตรงมาใช้ และมีการวิพากษ์วิจารณ์ระบอบประชาธิปไตยแบบมีผู้แทน ว่าเป็น "ระบบที่พยายามเรียกกันว่าเป็นประชาธิปไตย" และระบอบการปกครองประชาธิปไตยส่วนใหญ่ในโลกนั้น "ถูกแก่งแย่งกันโดย ปัจเจกชน, ชนชั้น, กลุ่มคน, เผ่าต่าง ๆ, สภา หรือพรรคการเมือง เพื่อเข้ามาปล้นเอาอธิปไตยของมวลชน และผูกขาด อำนาจการเมืองไว้เป็นของพวกเขาเอง" ปัจจุบัน "สมุดปกเขียว" ได้มีการเพยแพร่และสามารถเข้าไปอ่านได้ทั้งเล่มบน  เว็บไซต์ของขบวนการ International Green Charter Movement หรือ  สำนักข่าวออนไลน์อิสระ MATHABA date=2011-02-25 

**แนวคิดการนำประชาธิปไตยทางตรงมาใช้**

**เครื่องอิสริยาภรณ์**

**อิสริยาภรณ์ต่างประเทศ**
 อิหร่าน : เครื่องราชอิสริยาภรณ์ปาห์ลาวี - ปากีสถาน : เครื่องอิสริยาภรณ์นิชาน เอ ปากีสถาน- ยูเครน : เครื่องอิสริยาภรณ์เจ้าชายยาโรสลาฟผู้รอบรู้- เชโกสโลวาเกีย : เครื่องอิสริยาภรณ์ราชสีห์ขาว- โปแลนด์ : เครื่องอิสริยาภรณ์คุณธรรมแห่งสาธารณรัฐโปแลนด์- แอฟริกาใต้ : เครื่องอิสริยาภรณ์กู๊ดโฮป

**อ้างอิง**

**แหล่งข้อมูลอื่น**
  เว็บไซต์ทางการ date=2008-01-15 -  เว็บไซต์เผยแพร่ "สมุดปกเขียว" โดยสำนักข่าวออนไลน์อิสระ MATHABA date=2011-02-25 -  เว็บไซต์เผยแพร่ "สมุดปกเขียว" โดย International Green Charter Movement- lccn-n81-68638

2011
หมวดหมู่:ประธานาธิบดีลิเบีย
หมวดหมู่:นายกรัฐมนตรีลิเบีย
หมวดหมู่:ชาวลิเบีย
หมวดหมู่:ผู้นำสูงสุด
หมวดหมู่:ผู้นำในสงครามเย็น
หมวดหมู่:เสียชีวิตจากอาวุธปืน
หมวดหมู่:ผู้นำที่ได้อำนาจจากรัฐประหาร
หมวดหมู่:ผู้นำที่พ้นตำแหน่งจากรัฐประหาร
หมวดหมู่:ผู้รอดชีวิตจากการลอบสังหาร
หมวดหมู่:ประมุขแห่งรัฐที่ถูกลอบสังหาร
หมวดหมู่:หัวหน้ารัฐบาลที่ถูกลอบสังหาร
หมวดหมู่:นักการเมืองอาหรับ
หมวดหมู่:ลัทธิต่อต้านอเมริกา
ฮนโต โนะ จิบุง

ฮนโต โนะ จิบุง (Honto no Jibun) เป็นชื่อซิงเกิลแรกของวง โบโน่! ขับร้องโดย ไอริ สึซึกิ ,มิยาบิ นัทสึยากิ และ โมโมโกะ ทสึงุนางะ 
ซิงเกิลแรกนี้เปิดตัวเมื่อวันที่ 22 สิงหาคม พ.ศ. 2550 ที่ Odaiba's Palette Town และ C-ute's 'Hōkago no Essence' Fall Concert เมื่อ 30 กันยายน พ.ศ. 2550 และ 2007 Morning Musume Cultural Festival เมื่อ 7-8 ตุลาคม พ.ศ. 2550
ฮนโต โนะ จิบุง เริ่มออกวางจำหน่ายเมื่อ 31 ตุลาคม พ.ศ. 2550  สังกัดค่าย Pony Cannon ซึ่งออกมาในสองรูปแบบคือ รูปแบบวางขายทั่วไป และ รูปแบบวางขายจำนวนจำกัด ซึ่งวางขายเป็นรูปแบบ DVD
และ ซิงเกิลเวอร์ชัน V นั้นได้ออกวางจำหน่ายเมื่อ 21 พฤศจิกายน พ.ศ. 2550 และเพลงดังกล่าวได้เป็นเพลงปิดของอะนิเมะะเรื่อง คาแรคเตอร์ผู้พิทักษ์

**รายชื่อเพลงในซิงเกิล**

**CD**
# (ホントのじぶん) 
# (こころのたまご) 
# "Honto no Jibun" (Instrumental)
# "Kokoro no Tamago" (Instrumental)

**DVD**
# () 
# () 

**อันดับในโอริกอนชาร์ต และ ยอดขาย**
ยอดขายทั้งหมด: 42,035

**ดูเพิ่ม**
 Pony Canyon:  Buono!/Honto no Jibun page date=2007-10-29 -  J-Ongaku:Honto no Jibun date=2010-03-09 -  Jpop Stop!:Honto no Jibun date=2010-03-26 - Wikia:PPN:Honto no Jibun
หมวดหมู่:ซิงเกิลในปี พ.ศ. 2550
หมวดหมู่:คาแรคเตอร์ผู้พิทักษ์
สำนักงานปรมาณูเพื่อสันติ

สำนักงานปรมาณูเพื่อสันติ (อักษรย่อ: ปส.; Office of Atoms for Peace, OAP) เป็นส่วนราชการระดับกรม ในสังกัดกระทรวงการอุดมศึกษา วิทยาศาสตร์ วิจัย และนวัตกรรม มีหน้าที่เสนอแนะนโยบายและยุทธศาสตร์ รวมทั้งการบริหารจัดการด้านการใช้พลังงานนิวเคลียร์ตามมาตรฐานสากลเพื่อการพัฒนาประเทศ

**ประวัติ**
จัดตั้งขึ้นครั้งแรกในชื่อ สำนักงานพลังงานปรมาณูเพื่อสันติ ตามพระราชบัญญัติพลังงานปรมาณูเพื่อสันติ พ.ศ. 2504 และพระราชบัญญัติจัดระเบียบราชการสำนักนายกรัฐมนตรี (ฉบับที่ 8) พ.ศ. 2504 มีฐานะเป็นหน่วยงานราชการระดับกรม สังกัดสำนักนายกรัฐมนตรี
ต่อมาภายหลังมีการปรับปรุงโครงสร้างระบบราชการ เมื่อวันที่ 3 ตุลาคม พ.ศ. 2545 พระราชบัญญัติปรับปรุงกระทรวง ทบวง กรม พ.ศ. 2545 กำหนดให้สำนักงานพลังงานปรมาณูเพื่อสันติเปลี่ยนชื่อเป็น สำนักงานปรมาณูเพื่อสันติ สังกัดกระทรวงวิทยาศาสตร์และเทคโนโลยี
สำนักงานปรมาณูเพื่อสันติ เป็นหน่วยงานกลางให้การเสนอแนะนโยบาย แนวทางและแผนยุทธศาสตร์ด้านพลังงานปรมาณูในทางสันติ กำกับให้เกิดความปลอดภัยแก่ผู้ใช้และประชาชน โดยการบริหารจัดการด้านพลังงานปรมาณู กำกับดูแลความปลอดภัยทางรังสี กำกับดูแลความปลอดภัยทางนิวเคลียร์และสนับสนุนการกำกับดูแลความปลอดภัยจากพลังงานปรมาณู เพื่อให้มีนโยบายและแผนยุทธศาสตร์ด้านพลังงานปรมาณูในทางสันติให้เป็นไปตามพันธกรณีและมาตรฐานสากล สนับสนุนการพัฒนาเศรษฐกิจและสังคมที่ยั่งยืนและให้มีการพัฒนาและใช้พลังงานปรมาณูให้เกิดความปลอดภัยแก่ผู้ใช้และประชาชน
ใน พ.ศ. 2567 สำนักงานเปิด ศูนย์อำนวยการสถานการณ์ฉุกเฉินทางนิวเคลียร์และรังสีแห่งชาติ

**อ้างอิง**

**ดูเพิ่ม**
 การใช้พลังงานนิวเคลียร์ในประเทศไทย

**แหล่งข้อมูลอื่น**
ป
หมวดหมู่:องค์การที่ก่อตั้งในปี พ.ศ. 2504
หมวดหมู่:หน่วยงานของรัฐบาลไทยในเขตจตุจักร
ปรมาณูเพื่อสันติ
สถาบันวิจัยแสงซินโครตรอน (องค์การมหาชน)

สถาบันวิจัยแสงซินโครตรอน (องค์การมหาชน) (Synchrotron Light Research Institute (Public Organization)) เป็นองค์การมหาชนไทย ภายใต้การกำกับดูแลของกระทรวงการอุดมศึกษา วิทยาศาสตร์ วิจัยและนวัตกรรม สืบทอดจาก "ศูนย์ปฏิบัติการวิจัยเครื่องกำเนิดแสงซินโครตรอนแห่งชาติ"  ก่อตั้งขึ้นเมื่อวันที่ 5 มีนาคม พ.ศ. 2539 มีสำนักงานตั้งอยู่ภายในบริเวณมหาวิทยาลัยเทคโนโลยีสุรนารี จังหวัดนครราชสีมา

**ประวัติ**
ในปี พ.ศ. 2537 สภาวิจัยแห่งชาติ ได้มีการศึกษาความเป็นไปได้ของการสร้างเครื่องกำเนิดแสงซินโครตรอนในประเทศไทย โดยมีการแต่งตั้งคณะทำงาน จำนวน 15 คน เพื่อร่างโครงการสร้างเครื่องกำเนิดแสงซินโครตรอนของประเทศไทย กระทั่งเมื่อวันที่ 5 มีนาคม พ.ศ. 2539 คณะรัฐมนตรีได้มีมติอนุมัติโครงการแสงสยาม และการก่อตั้งศูนย์ปฏิบัติการวิจัยเครื่องกำเนิดแสงซินโครตรอนแห่งชาติขึ้น
ต่อมาเมื่อวันที่ 19 กันยายน พ.ศ. 2551 ได้มีพระราชกฤษฎีกาจัดตั้งสถาบันวิจัยแสงซินโครตรอน (องค์การมหาชน) พ.ศ. 2551 เป็นผลให้ศูนย์ปฏิบัติการวิจัยเครื่องกำเนิดซินโครตรอนแห่งชาติ ได้รับการยกฐานะเป็น องค์การมหาชน ภายใต้การกำกับดูแลของรัฐมนตรีว่าการกระทรวงวิทยาศาสตร์และเทคโนโลยี ปัจจุบันเปลี่ยนชื่อเป็น กระทรวงการอุดมศึกษา วิทยาศาสตร์ วิจัยและนวัตกรรม

**อ้างอิง**
หมวดหมู่:กระทรวงการอุดมศึกษา วิทยาศาสตร์ วิจัยและนวัตกรรม
หมวดหมู่:สถาบันวิจัยในประเทศไทย
ซินโครตรอน
ซินโครตรอน
หมวดหมู่:หน่วยงานของรัฐบาลไทยในจังหวัดนครราชสีมา
เร็นไอ ไรเดอร์

เร็นไอ ไรเดอร์ (Ren'ai Raidā) เป็นชื่อซิงเกิลที่สองของวง โบโน่! ซึ่งเป็นชื่อเพลงของเพลงปิดในเรื่อง คาแรคเตอร์ผู้พิทักษ์ อีกด้วย 
ซิงเกิลดังกล่าวออกวางจำหน่ายเมื่อวันที่ 6 กุมภาพันธ์ พ.ศ. 2551 ภายใต้ค่าย Pony Canyon โดยออกมาทั้งในรูปแบบวางจำหน่ายธรรมดา และ รูปแบบวางจำหน่ายจำนวนจำกัด โดยรูปแบบจำนวนจำกัดนั้นจะมีทั้ง DVD และ ทรีดดิ้ง การ์ด รวมเข้าไปด้วย 
ส่วน V ซิงเกิล ออกวางจำหน่ายเมื่อวันที่ 13 กุมภาพันธ์ พ.ศ. 2551 ในชื่อ (Single V "Ren'ai Rider") 

**รายชื่อเพลง**

**ซีดี**
# ("Love Rider") 
# ("Otherwise, It's a Waste!") 
# "Ren'ai Rider (Instrumental)"
# "Janakya Mottainai! (Instrumental)"

**ซิงเกิล V ดีวีดี**
# ("Ren'ai Rider (Music Clip)") 
# ("Ren'ai Rider (Music Clip Making)") 
# ("Ren'ai Rider (Close Up Version)") 

**อันดับในโอริกอนชาร์ต และ ยอดจำหน่าย **

**อ้างอิง**

** ดูเพิ่ม**
 "Ren'ai Rider" entries on the Hello! Project official website:  CD entry date=2009-08-26 ,  DVD entry date=2009-06-06  
หมวดหมู่:ซิงเกิลในปี พ.ศ. 2551
หมวดหมู่:คาแรคเตอร์ผู้พิทักษ์
โซะ ระ โนะ โวะ โตะ

โซะ ระ โนะ โวะ โตะ (: เสียงของท้องฟ้า คำว่า Wo to อาจมาจาก  Oto ซึ่งแปลว่า เสียง) เป็นการ์ตูนแอนิเมชันซีรีส์สร้างโดยสตูดิโอ A-1 Pictures และ Aniplex ของญี่ปุ่น โดยเป็นโครงงานเปิดตัวของ Anime no Chikara (ซึ่งเป็นการทำงานร่วมกันของ TV Tokyo และ Aniplex) ออกอากาศทางเครือข่ายโทรทัศน์ TV Tokyo ในช่วง 5 มกราคม พ.ศ. 2553 ถึงวันที่ 22 มีนาคม พ.ศ. 2553
อนิเมะ โซะ ระ โนะ โวะ โตะ ออกแบบตัวละครคล้ายคลึงกับเรื่อง คันนางิ (สตูดิโอที่ผลิตเรื่องนี้เป็นแห่งเดียวกัน) แต่เป็นที่กล่าวถึงกันมากว่า มีการออกแบบตัวละครออกมาได้คล้ายคลึงกันกับ อนิเมะเรื่อง K-ON!
โซะ ระ โนะ โวะ โตะ เป็นเรื่องราวเกี่ยวกับทหารหญิงกลุ่มหนึ่ง ปฏิบัติหน้าที่อยู่ติดชายแดน (No-man 's land) ระหว่างประเทศ Rome (ประเทศสมมติ) และประเทศ Helvetia

**เนื้อเรื่อง**
คานาตะ เด็กสาวผู้ฝันจะเป็นนักเป่าทรัมเป็ต โดยได้แรงบันดาลใจมาจากเสียงทรัมเป็ตเพลง Amazing Grace บรรเลงโดยสาวสวยลึกลับ ผู้ซึ่งช่วยคานาตะจากการจมน้ำเมื่อสองปีก่อน
คานาตะจึงสมัครเป็นทหารในตำแหน่งพลแตร (ทรัมเป็ตและแตรเดี่ยว (bugler) เป็นเครื่องเป่าที่ใช้ให้สัญญาณในการรบ) โดยหวังว่าทางกองทัพจะสอนให้เธอเป็นนักเป่าทรัมเป็ตที่เก่งได้ แต่กลายเป็นว่า ทั้งๆ ที่เธอยังมีฝีมือเป่าทรัมเป็ตไม่ค่อยจะเป็นเพลง แต่เธอก็ต้องถูกส่งไปประจำการอยู่ในเมืองเล็กๆ ติดชายแดน ณ ป้อมปราการ ที่มีรถถังใช้การไม่ได้ ทำงานร่วมกับทหารหญิงอีกสี่คน เวลาผ่านไปเสียงทรัมเป็ตของคานาตะก็พัฒนาขึ้นเรื่อยๆ พร้อมๆกับที่เธอเริ่มเป็นที่รักของทหารคนอื่นๆ ในหน่วย เธอเริ่มเข้ากันได้กับชาวเมือง โบสถ์ และเด็กกำพร้า
เมื่อการรบครั้งใหม่เริ่มขึ้น คานาตะก็ได้มีโอกาสเป่าทรัมเป็ตบรรเลงเพลง Amazing Grace ท่ามกลางฝูงรถถัง เพื่อหวังหยุดยั้งสงคราม แต่เธอจะทำได้หรือ

**แหล่งข้อมูลอื่น**
  เว็บไซต์ของ So Ra No Wo To

**อ้างอิง**
  キャスト＆スタッフ (Cast & staff ,in Japanese) - Aniplex.-  金管五重奏に乙女が奮闘! 『ソ・ラ・ノ・ヲ・ト』がAVGに
(The Hard Struggles of the Maiden Brass Instrument Quintet! So Ra No Wo To Will Be An AVG
,in Japanese) - ASCII Media Works.-  ソ・ラ・ノ・ヲ・ト メディア (So Ra No Wo To Media,in Japanese) - Aniplex.-  So-Ra-No-Wo-To Anime to Launch Manga on November 27 - Anime News Network.-  Aniplex, TV Tokyo Work on Anime no Chikara Project - Anime News Network.-  Aniplex's So-Ra-No-Wo-To Anime TV Commercial Streamed - Anime News Network.-  放送局情報 (Broadcasting Office News , in Japanese) - TV Tokyo. date=2018-10-29 -  ソ・ラ・ノ・ヲ・ト キャスト&スタッフ (So Ra No Wo To Cast & Staff,in Japanese) - Aniplex.fix-attempted=yes -  ソ・ラ・ノ・ヲ・ト 第1巻 (So Ra No Wo To Volume 1, in Japanese) - Aniplex.-  So-Ra-No-Wo-To's BD/DVD #4, #7 to Add Unaired Episodes - Anime News Network.-  ソ・ラ・ノ・ヲ・ト 音楽 (So Ra No Wo To Music,in Japanese) - Aniplex.-  これまでのお話 (Episodes, in Japanese) - TV Tokyo.-  ソ・ラ・ノ・ヲ・ト 乙女ノ五重奏 (So Ra No Wo To: Maiden Quintet, in Japanese). Compile Heart.
หมวดหมู่:การ์ตูนญี่ปุ่นแนวโชเน็ง
หมวดหมู่:อนิเมะที่ออกฉายในปี พ.ศ. 2553
หมวดหมู่:วิดีโอเกมที่ออกวางจำหน่ายในปี พ.ศ. 2553
หมวดหมู่:เอ-1 พิกเจอร์ส
หมวดหมู่:มังงะของสำนักพิมพ์แอสกีมีเดียเวิร์กส์
โรงเรียนสามมุกคริสเตียนวิทยา

โรงเรียนสามมุกคริสเตียนวิทยา เป็นโรงเรียนประจำ แบบสหศึกษา คือมีทั้งนักเรียนชายและนักเรียนหญิง อยู่ประจำที่โรงเรียน โดยแบ่งหอพักนักเรียนชายและหญิง มีอาจารย์ดูแลอยู่ประจำหอพัก ตั้งอยู่ที่ 166 ถนนบางแสน-อ่างศิลา ตำบลแสนสุข อำเภอเมืองชลบุรี จังหวัดชลบุรี 
สังกัดสำนักงานเขตพื้นที่การศึกษาชลบุรี เขต 1 เปิดสอนตั้งแต่ระดับชั้นประถมศึกษาปีที่ 4 จนถึงระดับชั้นมัธยมศึกษาปีที่ 6 มีเนื้อที่ประมาณ 50 ไร่ เปิดสอนตามหลักสูตรการศึกษาขั้นพื้นฐาน พุทธศักราช 2544 ระดับชั้นประถมศึกษา มัธยมศึกษาตอนต้น และมัธยมศึกษาตอนปลาย โดยสอนวิชาภาษาอังกฤษ และภาษาจีนในทุกระดับชั้น วัตถุประสงค์ในการจัดตั้งเพื่อให้การศึกษาแก่เยาวชนตามหลักคริสตธรรม โดยไม่หวังกำไรในเชิงธุรกิจ นักเรียนชั้นประถมศึกษาปีที่ 1-3 เป็นนักเรียนไป-กลับ และชั้นประถมศึกษาปีที่ 4- มัธยมศึกษาปีที่ 6 เป็นนักเรียนประจำ

**ประวัติ**
หลังสมาชิกคริสตจักรไมตรีจิตได้ก่อตั้งโรงเรียนซือลิบจิงกวง ซึ่งเป็นโรงเรียนในระดับประถมศึกษาภายใต้การดูแลของคริสตจักรขึ้นแล้ว สมาชิกก็ยังปรารถนาจะก่อตั้งโรงเรียนในระดับมัธยมศึกษาต่อไปอีก ใน พ.ศ. 1959 ทั่งโง่วเชียง เจ้าของโรงน้ำปลาทั่งซังฮะ ได้ตกลงขายที่ดิน 50 ไร่ในราคาถูก เพื่อให้คณะธรรมกิจของคริสตจักรได้ใช้ก่อตั้งโรงเรียน ต่อมา ได้มีการก่อสร้างอาคารไม้หลังแรกและอาคารขนาดเล็ก ใช้เป็นห้องครัวและห้องน้ำ
วันที่ 9 มกราคม ค.ศ. 1961 คณะกรรมการเตรียมการ 15 ท่าน ซึ่งได้รับการแต่งตั้งจากคณะธรรมกิจ เพื่อพิจารณาปัญหาการจัดตั้งโรงเรียน สำหรับแบบอาคารเรียน ทางคณะกรรมการตัดสินใจรับเอาแบของกระทรวงศึกษาธิการ แต่เนื่องจากปัญหาทางการเงิน ทำให้การเปิดโรงเรียนล่าช้าออกไป 1 ปี เป็นเดือนพฤษภาคม ค.ศ. 1962  ในปีนั้น ก็เปิดรับนักเรียนระดับชั้นประถมศึกษาปีที่ 5 และปีต่อมา ก็ได้เปิดชั้นประถมศึกษาปีที่ 6 ไล่ขึ้นมาจนถึงชั้นมัธยมศึกษาปีที่ 3
ใน ค.ศ. 1978 จึงได้ขยายชั้นเรียนเป็นตั้งแต่ระดับประถมศึกษาปีที่ 1 จนถึงมัธยมศึกษาปีที่ 6 นักเรียนสำเร็จการศึกษาระดับชั้นมัธยมศึกษาปีที่ 6 รุ่นแรกใน ค.ศ. 1983 และเมื่อเกิดวิกฤตเศรษฐกิจขึ้นใน ค.ศ. 1987 คณะกรรมการโรงเรียนจึงปิดระดับชั้นมัธยมศึกษาตอนปลายชั่วคราว ปัจจุบันโรงเรียนได้เปิดทำการสอนระดับมัธยมศึกษาตอนปลาย และมีนักเรียนที่สำเร็จการศึกษาในระดับมัธยมศึกษาปีที่ 6 สอบเข้ามหาวิทยาลัยชั้นนำของประเทศได้เป็นจำนวนมาก

**อ้างอิง**
หมวดหมู่:โรงเรียนในอำเภอเมืองชลบุรี
หมวดหมู่:โรงเรียนในมูลนิธิแห่งสภาคริสตจักรในประเทศไทย
หมวดหมู่:โรงเรียนที่ก่อตั้งในปี พ.ศ. 2505
ดานา อินเตอร์เนชันแนล

ดานา อินเตอร์เนชั่นแนล (דנה אינטרנשיונל, ชื่อจริง: ชาโรน โคเฮน, שרון כהן, 2 กุมภาพันธ์ ค.ศ. 1972 - ) เป็นนักร้องชาวอิสราเอล
ดานามีชื่อเสียงไปทั่วโลกจากการที่ได้รับชัยชนะในการประกวดเพลงยูโรวิชันในปี ค.ศ. 1998 จากเพลงภาษาฮีบรูที่ชื่อว่า "ดีวา" (דיווה) ดานาเป็น "คนข้ามเพศ" ที่มีชื่อเสียงคนหนึ่งของโลก เธอเริ่มอาชีพร้องเพลงในปี ค.ศ. 1992 โดยจนถึงปัจจุบันได้ออกอัลบั้มแล้วทั้งหมดแปดอัลบั้ม และอัลบั้มพิเศษอีกสามอัลบั้ม ดานาถือว่าเป็นคนในวงการเพลงที่ประสบความสำเร็จมากที่สุดของอิสราเอล และยังได้เป็นผู้ตัดสินในรายการ "โคคัฟ โนลัด" ซึ่งเป็นรายการประกวดร้องเพลงของอิสราเอลอีกด้วย
ดานาจะเข้าร่วมการประกวดเพลงยูโรวิชันอีกครั้งในปี ค.ศ. 2011 นี้

**แหล่งข้อมูลอื่น**
  เว็บไซต์ทางการ
หมวดหมู่:บุคคลที่เกิดในปี พ.ศ. 2515
หมวดหมู่:ผู้ชนะการประกวดเพลงยูโรวิชัน
หมวดหมู่:นักร้องอิสราเอล
หมวดหมู่:ชาวยิวอิสราเอล
หมวดหมู่:ชาวอิสราเอลเชื้อสายเยเมน
หมวดหมู่:ชาวอิสราเอลเชื้อสายโรมาเนีย
คิส มี ไฟฟ์

คิส มี ไฟฟ์ (Kiss Me Five) เป็นเกิร์ลกรุปสัญชาติไทย ค่ายกามิกาเซ่ ในเครืออาร์เอส ประกอบด้วยสมาชิกจำนวนห้าคนคือ มายด์, คิทตี้, เกล, แบม และโบว์ (ต่อมา คิทตี้ หรือ ชิชา อมาตยกุล (ชื่อเดิม: กัลยวีร์ ภูมิสิริดล) ได้ถอนตัวออกเพราะติดเรียนต้องศึกษาต่อในระดับอุดมศึกษา) ซึ่งก็ได้มีการพูดคุยกับทีมงานและโปรดิวเซอร์แล้ว นอกจากนี้สมาชิกที่เหลือก็ได้กล่าวไว้ว่า ถ้ามีโอกาสก็ยังอยากร่วมงานกับคิทตี้อีก ทำให้ คิส มี ไฟฟ์ เหลือสมาชิกเพียงแค่ 4 คน คือ มายด์, เกล, แบม, โบว์ ปัจจุบัน คิส มี ไฟฟ์ ได้ประกาศยุบวงไปแล้ว

**รายชื่อสมาชิก**

**ระยะเวลาสมาชิก**

**ผลงานเพลง**

**อัลบั้มปกติ**

**อัลบั้มโปรเจกต์พิเศษ sevendays 2 ( เฉพาะโบว์, แบม )**

**ผลงานร่วม**

**ผลงานการแสดง**

**ละคร**

**พิธีกร**

**มิวสิกวิดีโอ**

**คอนเสิร์ต**

**อ้างอิง**

**แหล่งข้อมูลอื่น**
  เว็บไซต์หลักของกามิกาเซ่fix-attempted=yes -  ทวิตเตอร์ของ มายด์(@Mildkmf)-  ทวิตเตอร์ของ เกล (@Gail_Kz)-  ทวิตเตอร์ของ โบว์(@Bow_Kz)-  ทวิตเตอร์ของ คิตตี้ (@xKisstiex)-  ทวิตเตอร์ของ แบม (@Bam_kz)- Bowkissme5 
หมวดหมู่:กลุ่มดนตรีป็อปสัญชาติไทย
หมวดหมู่:ศิลปินสังกัดอาร์เอส
หมวดหมู่:เกิร์ลกรุปไทย
หมวดหมู่:ศิลปินค่ายกามิกาเซ่
หมวดหมู่:กลุ่มดนตรีไทยในยุค 2010
หมวดหมู่:กลุ่มดนตรีที่ก่อตั้งในปี พ.ศ. 2553
มาโคโตะ มิโซกูชิ

มาโคโตะ มิโซกูชิ (溝口誠; Makoto Mizoguchi) เป็นนักตัวละครจากเกมไฟท์เตอร์สฮิสทอรี (ในเครื่องเล่นเกมระบบนีโอจีโอ และซูเปอร์แฟมิคอม) รวมไปจนถึงเกม Karnov's Revenge (ระบบนีโอจีโอ) ซึ่งผลิตโดยบริษัท Data East จากประเทศญี่ปุ่น ผู้ใช้วิชาคาราเต้แบบจิซเซนในการต่อสู้ นอกจากนี้ เขายังเป็นตัวละครรับเชิญในเกมเดอะคิงออฟไฟท์เตอร์ส ภาค KOF: Maximum Impact Regulation A ซึ่งผลิตโดยบริษัท SNK Playmore

**ประวัติตามท้องเรื่อง**
มาโคโตะ มิโซกูชิ ได้ออกจากการเป็นนักศึกษามัธยมปลาย แล้วหนีออกจากบ้านไปเข้าสู่วงการนักสู้ โดยใช้วิชาการต่อสู้ที่บิดาของตนได้สอนมา เขาได้เข้าร่วมการต่อสู้ที่จัดขึ้นโดยมาเฟียจีน เขาต่อสู้อย่างถึงที่สุดจนกลายเป็นแชมป์ เขาได้รับการส่งตัวให้ต่อสู้กับศัตรูของนายจ้าง เมื่อเวลาผ่านไป มาโคโตะเกิดคิดถึงบ้านของตนขึ้นมา และต้องการออกจากแก๊ง ในแต่ละทัวร์นาเมนต์เขาก็ยังคงร่วมแข่งขัน ในขณะที่ต้องการหนีไปจากนายของเขา
ใน KOF: Maximum Impact Regulation A เขาได้หนีออกจากกลุ่มมาเฟียและเดินทางกลับบ้านของตน เขาได้ยินถึงการจัดการแข่งขันเดอะคิงออฟไฟท์เตอร์สทัวร์นาเมนท์จากบิดาของเขา และรู้สึกกระหายที่จะเข้าร่วมการแข่งขัน และเขายังท้าลัคกี้ กลาวเบอร์ซึ่งเป็นศิษย์ของบิดาตนให้เข้าร่วมการแข่งขันที่จัดขึ้นในปีนี้

**การสร้างตัวละคร**
มาโคโตะ มิโซกูชิ เป็นตัวละครที่มีรูปแบบคล้ายกับริวในเกมสตรีทไฟท์เตอร์ โดยเฉพาะอย่างยิ่งผ้าคาดผมสีขาวที่มีอยู่บนศีรษะของเขา

**การตอบรับ**

**อ้างอิง**
 นิตยสารเกมแม็ก (สนพ.อนิเมทกรุ๊ป)-  Karnov's Revenge date=2008-04-02  

**แหล่งข้อมูลอื่น**
  ข้อมูลที่เกี่ยวข้องกับ "มาโคโตะ มิโซกูชิ" -  The King of Fighters 10th Anniversary Official Website
หมวดหมู่:ตัวละครเกม
หมวดหมู่:ตัวละครจากเดอะคิงออฟไฟเทอส์
หมวดหมู่:ตัวละครที่เป็นนักคาราเต้
ดีแอนเจโล

ไมเคิล ยูจีน อาร์เชอร์ (Michael Eugene Archer) เกิดเมื่อวันที่ 11 กุมภาพันธ์ ค.ศ. 1974 หรือเป็นที่รู้จักในชื่อ ดีแอนเจโล (D'Angelo) เป็นนักร้อง-นักแต่งเพลงชาวอเมริกัน ในแนวอาร์แอนด์บี นีโอโซล เป็นโปรดิวเซอร์เพลง
ดีแอนเจโลเป็นที่รู้จักในด้านความสามารถในการผลิตและเขียนเพลง เช่นเดียวกับความสามารถในการร้องเพลง และมักถูกเปรียบเทียบกับศิลปินที่เป็นอิทธิพลให้กับเขาอย่าง มาร์วิน เกย์, และพรินซ์ ดีแอนเจโลยังเป็นหนึ่งในศิลปินที่มีอิทธิพลมากที่สุดคนหนึ่งในการเคลื่อนไหวของดนตรีนีโอโซล
สองสตูดิโออัลบั้มแรกของเขา Brown Sugar และ Voodoo ประสบความสำเร็จด้านยอดขายและเสียงวิจารณ์ ถูกเอ่ยอ้างว่าเป็น "2 อัลบั้มอาร์แอนด์บีที่ยอดเยี่ยมที่สุดในรอบ 15 ปี" โรเบิร์ต คริสต์กอ นักวิจารณ์ตั้งฉายาให้เขาว่า "พระเจ้าแห่งอาร์แอนด์บี"
ตั้งแต่ปี 2000 ดีแอนเจโลไม่มีผลงานสัมภาษณ์ การแสดงสดหรือออกอัลบั้มมีเพียงร่วมงานกับศิลปินอื่นไม่บ่อยครั้งกับเดโม่ที่ยังไม่เสร็จและหลุดมาทางอินเทอร์เน็ต 

**อัลบั้ม**
Brown Sugar (1995)
*Voodoo (2000)
*Black Messiah (2014)

**อ้างอิง**
หมวดหมู่:นักร้องอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากริชมอนด์ (รัฐเวอร์จิเนีย)
เคต บุช

เคต บุช (Kate Bush) หรือชื่อเกิดว่า แคเทอรีน บุช (Catherine Bush) เกิดเมื่อวันที่ 30 กรกฎาคม ค.ศ. 1958 เป็นนักร้อง-นักแต่งเพลง นักดนตรีและโปรดิวเซอร์เพลง ชาวอังกฤษ กับแนวเพลงสุดสรรหาและเสียงร้องอันเป็นเอกลักษณ์ ที่ทำให้เธอเป็นหนึ่งในศิลปินหญิงเดี่ยวในสหราชอาณาจักรที่ประสบความสำเร็จที่สุดในรอบ 30 ปี บุชเซ็นสัญญากับค่ายอีเอ็มไอเมื่ออายุ 16 ปีหลังจากที่เดวิด กิลมอร์แห่งวงพิงก์ฟลอยด์แนะนำเธอไป ในปี 1978 เมื่ออายุ 19 ปี เธอมีซิงเกิลอันดับ 1 บนยูเคซิงเกิลส์ชาร์ต นาน 4 สัปดาห์ กับซิงเกิลเปิดตัว "Wuthering Heights" ที่ทำให้เธอเป็นผู้หญิงคนแรกที่มีซิงเกิลอันดับ 1 ที่เขียนเพลงเอง
หลังจากออกทัวร์ในปี 1979 ที่ถือเป็นทัวร์ครั้งเดียวในอาชีพของเธอ บุชก็ออกอัลบั้มชุด Never for Ever ในปี 1980 ที่ทำให้เธอเป็นศิลปินอังกฤษหญิงเดี่ยวที่มีอัลบั้มติดอันดับ 1 ยูเคอัลบั้มชาร์ตส และเป็นศิลปินหญิงคนแรกที่อัลบั้มเข้าชาร์ตสัปดาห์แรกที่อันดับ 1 ในปี 1987 เธอได้รับรางวัลบริตอวอร์ดส ในสาขาศิลปินหญิงเดี่ยวอังกฤษยอดเยี่ยม เธอออกอัลบั้ม 9 ชุด มี 3 อัลบั้มที่ติดอันดับ 1 ยูเคอัลบั้มส์ชาร์ต และมีซิงเกิลติดท็อป 10 อย่าง "Wuthering Heights," "Running Up That Hill," "King of the Mountain," "Babooshka," "The Man with the Child in His Eyes" และ "Don't Give Up"
ในปี 2002 ในด้านความสามารถการแต่งเพลง เธอได้รับรางวัลไอเวอร์โนเวลโล ในสาขาผู้สร้างความโดดเด่นให้กับดนตรีอังกฤษ ในปี 2005 เธอออกอัลบั้มชุด Aerial อัลบั้มแรกในรอบ 12 ปี อัลบั้มยังได้รับการเสนอชื่อเข้าชิงรางวัลบริตอวอร์ดส ในสาขาอัลบั้มแห่งปีและสาขาศิลปินหญิงเดี่ยวยอดเยี่ยม ในอาชีพการทำงานของเธอ เธอเคยได้รับการเสนอชื่อเข้าชิงรางวัลแกรมมี่ 3 ครั้ง

**ผลงาน**
สตูดิโออัลบั้ม- The Kick Inside (1978)- Lionheart (1978)- Never for Ever (1980)- The Dreaming (1982)- Hounds of Love (1985)- The Sensual World (1989)- The Red Shoes (1993)- Aerial (2005)
อัลบั้มรวมเพลง- The Whole Story (1986)- This Woman's Work (1990)

**อ้างอิง**

**แหล่งข้อมูลอื่น**
  Official website-  Kate Bush News & Information date=2007-08-31 -  Gaffaweb-  id=11:jifpxqw5ldfe - 0124165
หมวดหมู่:นักร้องอังกฤษ
หมวดหมู่:โปรดิวเซอร์เพลงชาวอังกฤษ
หมวดหมู่:บุคคลจากเทศมณฑลเคนต์
ผีเสื้อขอบปีกเลื่อยจุดแดง

ผีเสื้อขอบปีกเลื่อยจุดแดง (อังกฤษ: Red-spot Sawtooth) เป็นแมลงจำพวกผีเสื้อชนิดหนึ่ง มีชื่อวิทยาศาสตร์ว่า Prioneris philonome อยู่ในวงศ์ผีเสื้อหนอนกะหล่ำ (Pieridae) พบกระจายพันธุ์ในเขตนิเวศอินโดมาลายา
ลักษณะเป็นผีเสื้อที่ปีกด้านบนมีสีขาว มีเส้นปีกลายสีดำพาดสลับตามยาว ที่ปีกด้านล่างคล้ายกันกับปีกด้านบน ปีกคู่หลังมีสีเหลือง เกือบทั่วปีกด้านหลัง บริเวณโคนปีกแต้มด้วยสีแดงสด มีหนวดสองเส้น ตั้งตรงเป็นรูปตัว V มีลำตัวยาวประมาณ 80–90 มิลลิเมตร จึงจัดเป็นผีเสื้อที่ขนาดยาวมากชนิดหนึ่ง  กินอาหารที่เป็นของเหลว เช่น เศษใบไม้ น้ำหวานจากดอกไม้ โดยใช้ปากที่เป็นหลอดดูดเพื่อดูดกินอาหาร 
มีพฤติกรรมมักอาศัยอยู่ตามที่โล่งแจ้ง ตามชายป่า สวนดอกไม้ทั่วไป เป็นผีเสื้อที่ไม่ชอบอยู่รวมกันเป็นกลุ่ม พบเห็นได้ทั่วไป หากินตามบริเวณพื้นดินมากกว่าบนต้นไม้  ในประเทศไทยพบได้ทั่วทุกภาค

**สายพันธุ์ย่อย**
Prioneris philonome philonome (ชวาตะวันออก)
*Prioneris philonome vollenhovii Wallace, 1867 (บอร์เนียว)
*Prioneris philonome themana Fruhstorfer, 1903 (คาบสมุทรมลายู, สุมาตรา)

**อ้างอิง**

**แหล่งข้อมูลอื่น**
 Prioneris philonome-  Prioneris ที่ Markku Savela's Lepidoptera and Some Other Life Forms-  Prioneris philonome clemanthe (Doubleday, 1846) : Red-spot Sawtooth / ผีเสื้อขอบปีกเลื่อยจุดแดง Butterflies of Thailand.
หมวดหมู่:ผีเสื้อ
คิม ฮโย-ย็อน

คิม ฮโย-ย็อน (김효연; Kim Hyo-yeon; เกิด 22 กันยายน ค.ศ. 1989) เป็นที่รู้จักในชื่อ ฮโย-ย็อน (Hyo-yeon) หรือ ดีเจฮโย (DJ Hyo)เป็นหนึ่งในสมาชิกเกิร์ลกรุปเกาหลีใต้ เกิลส์เจเนอเรชัน ในตำแหน่งนักเต้นหลัก นักร้องสนับสนุน และเป็นแร็ปเปอร์หลัก ฮโย-ย็อนเข้าสู่สังกัด เอสเอ็มเอนเตอร์เทนเมนต์ จากการออดิชั่นเมื่อปี ค.ศ. 2000 ฝึกได้ 7 ปี 1 เดือน จึงได้เดบิวต์ในสังกัด 2000 เอสเอ็มแคสติงซิสเต็มทั้งนี้ ฮโย-ย็อนมีความสามารถพิเศษที่โดดเด่นคือการเต้น โดยเธอสามารถเต้นได้ทุกแนว และมีความสามารถพิเศษคือ การเต้น, ภาษาจีน, การร้องเพลง, การแร็ป และ ดีเจ

**ผลงานเพลง**

**อีพี**

**ซิงเกิล**

**ผลงานเพลงอื่นๆ**

**ผลงานการแสดง**

**ผลงานภาพยนตร์**

**ละครโทรทัศน์**

**วาไรตี้โชว์**

**เว็บโชว์**

**คอนเสิร์ต**

**คอนเสิร์ตร่วม**
 SM Town Live 2022: SMCU Express at Kwangya (2022)- SM Town Live 2022: SMCU Express (2022)- SM Town Live 2023: SMCU Palace at Kwangya (2023)

**อ้างอิง**

**แหล่งข้อมูลอื่น**
 1=https://www.smtown.com/artist/musician/20- hyoyeon_x_x- dj_hyo- hyoyeon_djhyo
หมวดหมู่:คริสต์ศาสนิกชนชาวเกาหลีใต้
หมวดหมู่:สมาชิกของเกิลส์เจเนอเรชัน
หมวดหมู่:บุคคลจากอินช็อน
หมวดหมู่:ไอดอลหญิงชาวเกาหลีใต้
หมวดหมู่:นักร้องป็อปหญิงชาวเกาหลีใต้
หมวดหมู่:ศิลปินสังกัดเอสเอ็มเอนเตอร์เทนเมนต์
หมวดหมู่:ดีเจชาวเกาหลีใต้